Лях Игорь Владимирович

Лях Игорь Владимирович (16 август 1962 йыл — 8 июнь 2018 йыл) — СССР һәм Рәсәй театр һәм кино актёры, театр педагогы. Доцент, Рәсәй Федерацияһының атҡаҙанған артисы.

 Биографияһы 
Лях Игорь Владимирович 1962 йылдың 16 авгусында Мәскәү өлкәһенең Загорск ҡалаһында (хәҙерге Сергиев Посад) тыуған. 1983 йылда М. С. Щепкин исемендәге Юғары театр училищеһын (атҡаҙанған сәнғәт эшмәкәре Н. Н. Афонин оҫтаханаһы, курстың художество етәксеһе — СССР-ҙың халыҡ артисы Н. А. Анненков) тамамлай. Кесе театрҙа уйнай. Рәсәй армияһы Үҙәк академия театрында, М. Н. Ермолова исемендәге Мәскәү драма театрында, «Детектив» эксперименталь театрында эшләй. Сәнғәт хеҙмәткәрҙәренең Үҙәк йортонда һәм В. Мейерхольд исемендәге ижади үҙәктең антреприза спектаклдәрендә ҡатнаша.
2000—2018 йылдарҙа Щепкин училищеһында актёрлыҡ оҫталығына уҡыта.
2009 йылда актёр курс менән етәкселек итә. Уның уҡыусылары араһында – Екатерина Волкова, Алексей һәм Андрей Чадовтар, шулай уҡ Ҡалмыҡ һәм Башҡортостан студиялары студенттары, улар республика театрҙарында эшләйҙәр. Ижади кадрҙар әҙерләүҙә һәм тәрбиәләүҙә ҙур хеҙмәттәре өсөн Лях  Игорь Владимировичҡа был республикаларҙың атҡаҙанған сәнғәт эшмәкәре исеме бирелә.
2018 йылдың 8 июненә ҡарата төндә 56-се йәшендә ҡапыл вафат була«Любовь и голуби»: умер Игорь Лях // Газета.Ru, июнь 2018
Даниловск зыяратында ерләнгән.

 Маҡтаулы исемдәре һәм башҡа бүләктәре 
 «Ватан алдындағы хеҙмәттәре өсөн» II дәрәжә орден миҙалы (2009 йылдың 9 декабрендә) — театр сәнғәте өлкәһендә юғары квалификациялы белгестәр әҙерләүгә һәм илдең мәҙәниәтен үҫтереүгә ҙур өлөш индергәне өсөнУказ Президента Российской Федерации от 09.12.2009 № 1413 «О награждении государственными наградами Российской Федерации работников федерального государственного образовательного учреждения высшего профессионального образования „Высшее театральное училище (институт) имени М. С. Щепкина при Государственном академическом Малом театре России“, город Москва».
 Рәсәй Федерацияһының атҡаҙанған артисы (1997 йылдың 29 июлендә) — сәнғәт өлкәһендәге хеҙмәттәре өсөнУказ Президента Российской Федерации от 29.07.1997 № 795 «О награждении государственными наградами Российской Федерации».
 Башҡортостан Республикаһының атҡаҙанған сәнғәт эшмәкәре (2007 йылдың 20 апреле) — ижади кадрҙар әҙерләүҙә һәм тәрбиәләүҙә ҙур ҡаҙаныштары өсөнУказ Президента Республики Башкортостан от 20.04.2007 № УП-169 «О присвоении почетного звания „Заслуженный деятель искусств Республики Башкортостан“ работникам Федерального государственного образовательного учреждения высшего профессионального образования „Высшее театральное училище (институт) имени М. С. Щепкина при государственном академическом малом театре России“».
 Ҡалмыҡ Республикаһының атҡаҙанған сәнғәт эшмәкәре.

 Фильмография 

 Иҫкәрмәләр 

 Һылтанмалар 
 Биография на сайте щукинского училища
 Биография и фильмография на сайте kinopoisk.ru

Категория:Башҡортостандың атҡаҙанған сәнғәт эшмәкәрҙәре
Категория:Фильмография к доработке
Категория:Википедия:Статьи с переопределением значения из Викиданных
Категория:II дәрәжә «Ватан алдындағы хеҙмәттәре өсөн» ордены миҙалы менән наградланыусылар
Категория:Алфавит буйынса педагогтар
Категория:Алфавит буйынса шәхестәр
Категория:XXI быуат актёрҙары
Категория:XX быуат актёрҙары
Категория:Рәсәй актёрҙары
Категория:СССР актёрҙары
Категория:Алфавит буйынса актёрҙар
Категория:Мәскәүҙә вафат булғандар
Категория:2018 йылда вафат булғандар
Категория:8 июндә вафат булғандар
Категория:1962 йылда тыуғандар
Категория:16 августа тыуғандар
Категория:Рәсәй юғары уҡыу йорттарын тамамлаусылар